ประกาศ เรื่อง การกำหนดอำนาจหน้าที่ของรัฐมนตรีตามกฎหมาย เป็นอำนาจหน้าที่ของนายกรัฐมนตรี (ฉบับ Update ล่าสุด)
ประกาศ
เรื่อง การกำหนดอำนาจหน้าที่ของรัฐมนตรีตามกฎหมาย
เป็นอำนาจหน้าที่ของนายกรัฐมนตรี[๑]
 

ตามที่ได้มีประกาศสถานการณ์ฉุกเฉินที่มีความร้ายแรงในเขตท้องที่จังหวัดนราธิวาส
จังหวัดปัตตานี และจังหวัดยะลา ลงวันที่ ๒๐ กรกฎาคม พ.ศ. ๒๕๔๘ แล้ว นั้น

อาศัยอำนาจตามความในมาตรา
๗ วรรคสอง และวรรคหก แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ คณะรัฐมนตรีจึงมีมติให้บรรดาอำนาจหน้าที่ของรัฐมนตรีว่าการกระทรวงตามกฎหมายโอนมาเป็นอำนาจหน้าที่ของนายกรัฐมนตรี
เฉพาะในส่วนที่เกี่ยวกับการอนุญาต อนุมัติ สั่งการ บังคับบัญชา หรือช่วยในการป้องกัน
แก้ไข ปราบปราม ระงับ
ยับยั้งในสถานการณ์ฉุกเฉินหรือฟื้นฟูหรือช่วยเหลือประชาชนในเขตท้องที่ที่มีการประกาศสถานการณ์ฉุกเฉิน
ดังต่อไปนี้
๑.
พระราชบัญญัติการเนรเทศ พ.ศ. ๒๔๙๙
๒.
พระราชบัญญัติการทะเบียนคนต่างด้าว พ.ศ.
๒๔๙๓
๓.
พระราชบัญญัติการสอบสวนคดีพิเศษ พ.ศ.
๒๕๔๗
๔.
พระราชบัญญัติคนเข้าเมือง พ.ศ. ๒๕๒๒
๕.
พระราชบัญญัติควบคุมโภคภัณฑ์ พ.ศ. ๒๔๙๕
๖.
พระราชบัญญัติควบคุมยุทธภัณฑ์ พ.ศ. ๒๕๓๐
๗.
พระราชบัญญัติป้องกันและปราบปรามยาเสพติด พ.ศ.
๒๕๑๙
๘.
พระราชบัญญัติป้องกันภัยฝ่ายพลเรือน พ.ศ.
๒๕๒๒
๙.
พระราชบัญญัติฟื้นฟูสมรรถภาพผู้ติดยาเสพติด
พ.ศ. ๒๕๔๕
๑๐.
พระราชบัญญัติมาตรการในการปราบปรามผู้กระทำความผิดเกี่ยวกับยาเสพติด
พ.ศ. ๒๕๓๔
๑๑.
พระราชบัญญัติยาเสพติดให้โทษ พ.ศ. ๒๕๒๒
๑๒.
พระราชบัญญัติโรงเรียนเอกชน พ.ศ. ๒๕๒๕
๑๓.
พระราชบัญญัติระเบียบบริหารราชการกระทรวงศึกษาธิการ
พ.ศ. ๒๕๔๖
๑๔.
พระราชบัญญัติระเบียบข้าราชการครูและบุคลากรทางการศึกษา
พ.ศ. ๒๕๔๗
๑๕.
พระราชบัญญัติวัตถุอันตราย พ.ศ. ๒๕๓๕
๑๖.
พระราชบัญญัติวัฒนธรรมแห่งชาติ พุทธศักราช
๒๔๘๕
๑๗.
พระราชบัญญัติสถาบันอุดมศึกษาเอกชน พ.ศ.
๒๕๔๖
๑๘.
พระราชบัญญัติอาวุธปืน เครื่องกระสุนปืน
วัตถุระเบิด ดอกไม้เพลิง และสิ่งเทียมอาวุธปืน พ.ศ. ๒๔๙๐
๑๙.
ประมวลกฎหมายแพ่งและพาณิชย์ เฉพาะบทบัญญัติที่เกี่ยวกับมูลนิธิและสมาคม
๒๐.
ประมวลกฎหมายวิธีพิจารณาความอาญา เฉพาะบทบัญญัติที่เกี่ยวกับการใช้อำนาจสืบสวนและสอบสวน
และการใช้อำนาจของพนักงานฝ่ายปกครองหรือตำรวจ
๒๑.[๒] พระราชบัญญัติคุ้มครองพยานในคดีอาญา พ.ศ. ๒๕๔๖
ทั้งนี้
ให้รวมถึงกฎหมายแก้ไขเพิ่มเติมกฎหมายดังกล่าวข้างต้นด้วย
ให้รองนายกรัฐมนตรีผู้กำกับการปฏิบัติงานตามประกาศสถานการณ์ฉุกเฉินที่ได้รับมอบหมายจากนายกรัฐมนตรีตามมาตรา
๗ วรรคหกของพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ ใช้อำนาจตามประกาศนี้แทนนายกรัฐมนตรี
และในกรณีที่มีความจำเป็นต้องกำหนดอำนาจหน้าที่ของรัฐมนตรีตามกฎหมายเป็นอำนาจหน้าที่ของนายกรัฐมนตรีเพิ่มเติม
ให้รองนายกรัฐมนตรีผู้กำกับการปฏิบัติงานตามประกาศสถานการณ์ฉุกเฉินเสนอนายกรัฐมนตรีเพื่อเสนอคณะรัฐมนตรีต่อไป

ทั้งนี้
ตั้งแต่บัดนี้เป็นต้นไป


ประกาศ ณ
วันที่ ๒๐ กรกฎาคม พ.ศ. ๒๕๔๘
พันตำรวจโท
ทักษิณ ชินวัตร
นายกรัฐมนตรี
  
ประกาศ เรื่อง การกำหนดอำนาจหน้าที่ของรัฐมนตรีตามกฎหมายเป็นอำนาจหน้าที่ของนายกรัฐมนตรี
(ฉบับที่ ๒)[๓]

ทั้งนี้
ตั้งแต่บัดนี้เป็นต้นไป






พิมพ์มาดา/จัดทำ
๒๒
มกราคม ๒๕๖๒

[๑]
ราชกิจจานุเบกษา เล่ม ๑๒๒/ตอนพิเศษ ๕๔ ง/หน้า ๒/๒๐ กรกฎาคม ๒๕๔๘
[๒] ๒๑.
เพิ่มโดยประกาศ เรื่อง การกำหนดอำนาจหน้าที่ของรัฐมนตรีตามกฎหมายเป็นอำนาจหน้าที่ของนายกรัฐมนตรี
(ฉบับที่ ๒)
[๓] ราชกิจจานุเบกษา
เล่ม ๑๓๕/ตอนพิเศษ ๒๒๓ ง/หน้า ๑๕/๑๒ กันยายน ๒๕๖๑